Návrh
VYHLÁŠKA
Ministerstva zdravotníctva  Slovenskej republiky
z ...............2007,

ktorou sa ustanovujú podrobnosti o požiadavkách na zariadenia starostlivosti o ľudské telo

	Ministerstvo zdravotníctva Slovenskej republiky podľa § 62 písm. h) zákona č. .../2007 Z. z. o ochrane, podpore a rozvoji verejného zdravia a o zmene a doplnení niektorých zákonov ustanovuje:


§ 1
Predmet úpravy

Touto vyhláškou sa ustanovujú 
a) podrobnosti o požiadavkách na stavebno-technické riešenie, priestorové usporiadanie, vybavenie a vnútorné členenie zariadení starostlivosti o ľudské telo[footnoteRef:2]) (ďalej len „zariadenie“), [2: )    § 23 ods. 1 zákona  č. ..../2007 Z. z. o ochrane, podpore a rozvoji verejného zdravia a o zmene a doplnení niektorých zákonov. ] 

b) podrobnosti o požiadavkách na pracovné postupy, prístroje, pracovné nástroje, pomôcky a prípravky používané v zariadeniach, 
c) podrobnosti o požiadavkách na prevádzku zariadenia,
d) náležitosti prevádzkového poriadku zariadenia.

§ 2
Stavebno-technické riešenie, priestorové usporiadanie, vybavenie 
a vnútorné členenie zariadenia


Zariadenie sa musí riešiť tak, aby tvorilo uzatvorený celok zložený z  prevádzkových miestností a vedľajších miestností, stavebne a  prevádzkovo oddelený od iných priestorov, ktoré nesúvisia s prevádzkou zariadenia.

Zariadenie musí mať zabezpečené denné osvetlenie, umelé osvetlenie, vykurovanie a vetranie podľa osobitného predpisu.[footnoteRef:3]) Priestory zariadenia, v ktorých sa manipuluje s látkami s intenzívnym zápachom alebo s látkami so škodlivým účinkom, sa musia riešiť tak, aby sa zabezpečilo aj účinné nútené vetranie. [3: ) 	Vyhláška Ministerstva zdravotníctva Slovenskej republiky č. .../2007 Z. z.  o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia.] 


Zariadenie musí mať prívod pitnej vody a teplej vody.

V zariadení sa musia vytvárať podmienky na
a) oddelené skladovanie čistej bielizne a použitej bielizne,
b) oddelené uloženie pomôcok na upratovanie,
c) odloženie odevov zákazníkov,
d) čakanie na obsluhu,
e) oddelené uloženie civilného odevu a pracovného odevu zamestnancov.

V každej prevádzkovej miestnosti musí byť k dispozícii umývadlo s výtokom pitnej vody a teplej vody, v masážnych salónoch aj sprchy.

V zariadení musí byť záchod s umývadlom s výtokom pitnej vody a  teplej vody, prístupný z predsienky alebo chodby.

Podlahy musia byť ľahko umývateľné, hladké a bez škár.  V prevádzkových miestnostiach nesmú byť koberce. Steny v miestach, v ktorých môže dôjsť k ich znečisteniu, musia mať ľahko umývateľný a dezinfikovateľný povrch.

Zariaďovacie predmety musia byť ľahko čistiteľné a dezinfikovateľné.

Zariadenie musí zodpovedať svojou veľkosťou vykonávaným úkonom. Na jedno pracovné kreslo musí pripadnúť najmenej 3 m2 podlahovej plochy, na jedno ležadlo 6 m2 podlahovej plochy a na  vaničku na nohy 4 m2 podlahovej plochy. Vzdialenosť pracovného miesta od miesta na čakanie na obsluhu musí byť najmenej 2 m.


§ 3

(1) Deliace konštrukcie solária, ktoré oddeľujú priestory s opaľovacím zariadením od ostatných priestorov sa musia riešiť tak, aby zamedzili nežiaducemu oslňovaniu svetlom zo zdrojov ultrafialového žiarenia v opaľovacom zariadení.
1. 
(2) Povrchy stropu, stien a podlahy solária musia byť matné.
1. 
(3) Opaľovacie zariadenie musí byť umiestnené v prevádzkovej miestnosti, ktorá umožní dostatočnú voľnosť pohybu pri prevádzke a údržbe.
1. 
(4) Každá prevádzková miestnosť so solárnym prístrojom musí mať zabezpečené účinné vetranie.

§ 4

(1) Sauna určená pre verejnosť sa musí členiť na samostatnú čakáreň, šatňu, umyváreň potiareň, ochladzovňu, odpočiváreň,  záchody a pomocné priestory.
1. 
(2) Sauna určená pre určenú skupinu osôb sa musí členiť najmenej  na potiareň, umyváreň, odpočiváreň, šatňu a WC. Ak sa umyváreň využíva aj ako ochladzovňa, musí byť vybavená sprchou s prívodom teplej vody a sprchou s prívodom studenej vody.
(3) Potiareň musí mať prístroj na meranie teploty a relatívnej vlhkosti vzduchu.
1. 
(4) Saunová pec vykurovaná drevom, plynom alebo olejom musí mať zabezpečený odvod spalín mimo priestoru sauny a musí byť chránená pred náhodným dotykom osôb.
1. 
(5) Priestor na obuv zákazníkov v šatni musí byť oddelený od ostatných priestorov. Počet miest v šatni musí byť najmenej dvojnásobne vyšší ako počet miest v potiarni.
1. 
(6) Sprchy sa musia umiestniť medzi šatňu a potiareň. Na štyri miesta v potiarni musí pripadnúť najmenej jedna sprcha.
1. 
(7) Každý zákazník musí mať k dispozícii najmenej 2 m3 priestoru potiarne. Potiareň sa musí vybaviť najmenej dvoma stupňami potných plošín s výškou 0,4 m, pričom najvyšší stupeň musí byť umiestnený najmenej 1,2 m od stropu. Výška potiarne musí byť najmenej 2,1 m. Vnútorné obloženie a vybavenie potiarne musí byť z  neimpregnovaného dreva bez nekrytých kovových častí.
1. 
(8) Podlaha potiarne musí mať protišmykovú úpravu so spádom ku dverám.
1. 
(9) Dvere potiarne sa musia otvárať smerom von z potiarne. Na dverách potiarne musí byť okno.
1. 
(10) Potiareň musí umožniť účinnú výmenu vzduchu. Osvetlenie potiarne musí byť tlmené, s núdzovým osvetlením.
1. 
(11) Ochladzovňa sauny sa môže riešiť ako vnútorná ochladzovňa alebo vonkajšia ochladzovňa, alebo obe ochladzovne súčasne.
1. 
(12) Vnútorná ochladzovňa musí mať ochladzovací bazén s plochou najmenej 4 m2, hĺbkou 1,3 m a teplotou vody najviac 15 °C. Počas používania sauny voda v ochladzovacom bazéne musí trvale pritekať napúšťacími otvormi na dne a odtekať prepadom na úrovni hladiny. Dno ochladzovacieho bazénu musí mať spád k výpustnému otvoru. Vstup do ochladzovacieho bazénu sa musí zabezpečiť schodmi so zábradlím. Podlahy v okolí ochladzovacieho bazénu musia mať spád smerom od bazénu k podlahovej vpusti.
1. 
(13) Sprchy na ochladzovanie musia umožniť postupné ochladzovanie tela od dolných končatín až po vrchnú časť tela.
1. 
(14) Vonkajšia ochladzovňa sa musí riešiť ako čiastočne krytý priestor na ochladzovanie tela vodou, snehom alebo vzduchom.
1. 
(15) V odpočivárni  musí pripadnúť najmenej 2 m2 na jedno miesto v potiarni. Odpočiváreň sa musí vybaviť ležadlami alebo kreslami v počte, ktorý zodpovedá počtu miest v potiarni.
1. 
(16) V saune musia byť najmenej dve záchodové kabíny, pričom jedna musí byť prístupná vo vstupnej časti sauny a jedna počas saunovania. Pri záchodovej kabíne musí byť umývadlo s výtokom pitnej vody a teplej vody.


§ 5
Pracovné postupy, prístroje, pracovné nástroje, pomôcky a prípravky

(1) Pred výkonom, pri ktorom sa porušuje celistvosť pokožky, sa pokožka na mieste zákroku musí očistiť a dezinfikovať.
(2) Na dezinfekciu možno použiť len biocídne prípravky registrované v Centre pre chemické látky a prípravky Slovenskej republiky, ich príprava a aplikácia sa vykonáva podľa návodu výrobcu.
1. 
(3) Pri poranení zamestnanca alebo zákazníka alebo pri krvácaní zákazníka v súvislosti s výkonom, sa postihnuté miesto musí bezodkladne opláchnuť vodou a následne dezinfikovať. V prípade znečistenia rúk biologickým materiálom sa ruky musia umyť a dezinfikovať prípravkom s baktericídnym a virucídnym účinkom.
1. 
(4) V zariadení možno používať len pracovné nástroje a pomôcky na jednorazové použitie alebo pracovné nástroje a pomôcky na opakované použitie, ktoré umožnia ich ľahké čistenie, dezinfekciu a sterilizáciu. Pracovné nástroje a pomôcky na opakované použitie sa musia po každom zákazníkovi dôkladne mechanicky očistiť, umyť horúcou vodou s prídavkom saponátu a osušiť a pracovné nástroje, ktoré porušujú celistvosť pokožky alebo môžu spôsobiť poranenie, sa musia aj dezinfikovať a sterilizovať. Pri zákazníkoch, ktorí trpia kožnými ochoreniami, možno používať len vyhradené pracovné nástroje a pomôcky. Po ich použití sa musia dezinfikovať prípravkom so širokým spektrom účinnosti.
1. 
(5) Plochy, pracovné nástroje a pomôcky, ktoré boli znečistené biologickým materiálom, sa pred čistením musia dezinfikovať prípravkom so širokým spektrom mikrobicídneho účinku.
1. 
(6) Ustanovenia odsekov 1 až 4 sa nevzťahujú na masážne salóny, sauny a soláriá.
1. 
(7) Kontrola účinnosti sterilizátorov sa vykonáva bioindikátormi [footnoteRef:4]) [4:  Nariadenie vlády Slovenskej republiky č. ..../2007 o podrobnostiach a požiadavkách na prevádzku zdravotníckych zariadení z hľadiska ochrany zdravia.] 


a) po inštalácii prístroja,
b) po 200 sterilizačných cykloch, najmenej však raz ročne,
c) pri pochybnostiach o sterilizačnej účinnosti,
d) po každej oprave prístroja.
 
(8) Druh sterilizovaných nástrojov, parametre sterilizácie a dátum sterilizácie sa zaznamenáva do sterilizačného denníka.
1. 
(9) Ak sa v zariadení používajú špeciálne prístroje alebo metódy, zákazník musí byť upozornený na možné kontraindikácie a zdravotné riziká a oboznámený so spôsobom ochrany zdravia.
1. 
(10) Zamestnancom sa musia poskytovať osobné ochranné a pracovné prostriedky podľa druhu vykonávaných činností, predovšetkým pracovný odev a pracovná obuv. Každý zamestnanec musí mať k dispozícii aj uterák a mydlo.
1. 
(11) V zariadení musí byť na vhodnom a dostupnom mieste lekárnička prvej pomoci a jej vybavenie sa musí priebežne dopĺňať.


Prevádzka zariadenia
§ 6
(1) Vlhká mechanická očista a dezinfekcia pracovných plôch, podláh a zariadení na osobnú hygienu sa musí vykonávať denne pred začatím alebo po skončení prevádzky a priebežne počas výkonu práce.
(2) Plochy zariadení prichádzajúce do priameho kontaktu s telom zákazníka sa musia umývať a dezinfikovať po každom zákazníkovi.
1. 
(3) Pri nakladaní s odpadmi sa postupuje podľa osobitného predpisu [footnoteRef:5]) [5: ) Zákon č. 223/2001 Z.z. o odpadoch a o zmene a doplnení niektorých zákonov.] 

1. 
(4) Ak pri obsluhe zákazníka vzniká odpad, tento sa musí odstraňovať po každom zákazníkovi a zhromažďovať v uzatvárateľných nádobách; nádoby sa musia denne vyprázdňovať, čistiť a dezinfikovať.
1. 
(5) Nebezpečný odpad sa musí ukladať do oddelených, uzatvárateľných, nepriepustných a mechanicky odolných, podľa možnosti spáliteľných nádob.
1. 
(6) Základná oprava všetkých náterov zariadenia a maľovanie sa musia vykonávať najmenej raz za dva roky.
1. 
(7) V zariadení musí byť dostatočné množstvo bielizne, primerané predpokladanému počtu zákazníkov. Pre každého zákazníka sa musí použiť čistá bielizeň.
1. 
(8) S bielizňou sa musí manipulovať tak, aby nedochádzalo k vzájomnému styku alebo zámene čistej bielizne a použitej bielizne.
1. 
(9) Použitú bielizeň možno skladovať len v pracích alebo umývateľných a dezinfikovateľných obaloch alebo v obaloch na jednorazové použitie. Ak nie je použitá bielizeň odnášaná na pranie denne, po použití sa musí vysušiť na určenom mieste mimo prevádzkovej miestnosti, prípadne v sušiacom zariadení.
1. 
(10) Ak pranie použitej bielizne vykonáva prevádzkovateľ zariadenia, musí používať vyvárku a vypratú bielizeň vyžehliť. Vyvárku bielizne možno nahradiť praním pri nižších teplotách s použitím pracieho prostriedku s dezinfekčným účinkom.
1. 
(11) Čistú bielizeň možno prepravovať do zariadenia, len ak je zabalená tak, aby sa zabránilo jej kontaminácii.

§ 7

Po uplynutí výrobcom stanoveného počtu prevádzkových hodín sa  v  soláriu musí zabezpečiť výmena ultrafialových žiaričov opaľovacieho prístroja za nové zdroje  s rovnakým typom a výkonom.

Limity ultrafialového žiarenia  sú uvedené v prílohe.

Prevádzková dokumentácia solária musí obsahovať
a) prevádzkový poriadok (§ 9),
b) záznam o prevádzkových hodinách opaľovacieho prístroja,
c) návod na použitie opaľovacieho prístroja.

Záznam o prevádzkových hodinách opaľovacieho prístroja musí obsahovať dátum a čas každého použitia opaľovacieho  prístroja a priebežný súčet  hodín čistého času svietenia žiaričov.

Návod na použitie opaľovacieho prístroja  musí obsahovať
a) čas počiatočného ožiarenia pre neopálenú pokožku a osobitne citlivú pokožku,
b) odporúčaný čas ožiarenia podľa typu pokožky a typu žiariča,
c) odporúčané intervaly  medzi jednotlivými sériami ožarovania,
d) odporúčané ochranné pomôcky pre obsluhu solária a pomôcky na ochranu očí ožarovanej osoby.
§ 8

Voda z ochladzovacieho bazénu  sauny sa musí vypúšťať denne, steny a dno bazéna sa  musia mechanicky vyčistiť, vydezinfikovať a opláchnuť čistou vodou. Ak sa na ochladenie tela používa bazén s recirkuláciou, voda v bazéne sa musí vymieňať  najmenej raz  za mesiac. Kontrola kvality vody sa musí vykonávať raz za šesť mesiacov v  rozsahu ukazovateľov  pre bazény s recirkuláciou  vody podľa osobitného predpisu.[footnoteRef:6])  V bazénoch s recirkuláciou vody sa  musia denne sledovať  a  evidovať  pH a koncentrácia voľného chlóru. [6: ) Vyhláška Ministerstva zdravotníctva Slovenskej republiky č. ..../2007 o podrobnostiach a požiadavkách na kvalitu vody kúpalísk, vody na kúpanie a jej kontrolu a na kúpaliská.
] 


§ 9
Prevádzkový  poriadok 

(1) Prevádzkový poriadok zariadenia obsahuje
a) identifikačné údaje prevádzkovateľa zariadenia,
b) druh a spôsob poskytovania služieb, zdravotné kontraindikácie služieb a zakázané úkony pri poskytovaní služieb,
c) podmienky  prevádzky a zásady ochrany  zdravia zákazníkov a zamestnancov zariadenia,
d) návod na použitie prístrojov,
e) zdravotné kontraindikácie použitia prístrojov,
f) postup pri mechanickej očiste,  dezinfekcii a sterilizácii pracovných nástrojov a prístrojov,
g) postup pri mechanickej očiste a dezinfekcii povrchových plôch miestností a zariaďovacích  predmetov,
h) spôsob skladovania a manipulácie s bielizňou,
i) spôsob a frekvenciu upratovania zariadenia,
j) spôsob nakladania s odpadom, jeho odstraňovanie, frekvenciu vyprázdňovania  odpadových nádob, ich čistenia a dezinfekcie.

(2) Prevádzkový poriadok musí byť umiestnený v zariadení na vhodnom a viditeľnom mieste.

§ 10
Účinnosť

Táto vyhláška  nadobúda účinnosť ...............  2007.

Príloha 
							k vyhláške č. .../2007 Z. z.




Limity  ultrafialového žiarenia


Limity ultrafialového žiarenia sa ustanovujú ako limity erytemálne účinnej intenzity ožiarenia podľa typu opaľovacieho zariadenia (tabuľka č. 1), erytemálne účinnej prahovej dávky ožiarenia podľa miestne rozšírených typov pokožky (tabuľka č. 2) a pomeru hodnôt intenzity ožiarenia v oblastiach UVB a UVA.

Tabuľka č. 1 
Erytemálne účinná intenzita ožiarenia podľa typu opaľovacieho zariadenia
	
Typ opaľovacieho zariadenia
	Eer
[W.m-2]

	
	280 < λ ≤ 320 nm
	320 < λ ≤ 400 nm

	1
	< 0,0005
	≥ 0,15

	2
	  0,0005 až 0,15
	≥ 0,15

	3
	< 0,15
	< 0,15

	4
	≥ 0,15
	< 0,15

	Podiel krátkovlnného UV žiarenia (UVC, λ < 280 nm)  emitovaného žiaričmi  v opaľovacích zariadeniach musí byť nulový.



Tabuľka č. 2
Erytemálne účinná prahová dávka ožiarenia podľa miestne rozšírených typov pokožky
	Typ pokožky

	Erytemálne účinná prahová dávka žiarenia Her

	
	[ J/m2]
	[ MED]

	II**
	250
	1,0

	III***
	350
	1,4

	IV****
	450
	1,8

	Hodnoty Her nie sú uvedené pre typ pokožky I*, pre ľudí s týmto typom je opaľovanie v soláriu zo zdravotného hľadiska  nevhodné.



*  Keltský typ – nápadne svetlá pleť, pehy, hrdzavé vlasy, modré, zriedkavo hnedé oči, svetlé prsné bradavky: ťažké bolestivé spálenie, rýchlo sčervenie, zle sa opaľuje, šúpe sa, čas 1opaľovania na slnku  5 – 10 min.
**  Európsky typ so svetlou pleťou – trochu tmavšia  pleť ako pri  type I,  blond až hnedé vlasy,  modré, zelené, sivé oči, svetlé prsné bradavky: ťažké bolestivé spálenie, pleť sa len málo opáli, šúpe sa, čas prvého opaľovania na slnku 10 – 20 min.
***  Európsky typ  s tmavou pleťou – svetlá až svetlohnedá  pleť, tmavoblond až hnedé vlasy, sivé, hnedé oči,  tmavšie prsné bradavky: k spáleniu dochádza zriedka,  je mierne, opálenie je priemerné, čas prvého opaľovania  na slnku 20 – 30 min.
****  Stredomorský typ – svetlohnedá pleť, tmavé pehy, tmavohnedé vlasy,  tmavé oči, tmavé prsné bradavky: k spáleniu nedochádza, opálenie je rýchle a hlboké, čas prvého opaľovania na slnku 40 min.
Pomer nameraných hodnôt intenzity ožiarenia v oblastiach UVB a UVA nesmie počas celej doby používania UV žiariča presiahnuť hodnotu 2,2:
Eer, B / Eer, A   2,2
UV žiariče  nesmú vysielať žiarenie v nebezpečnej miere. Miera zdravotného rizika sa objektivizuje meraniami pomocou  spektrorádiometra  alebo vhodného širokospektrálneho rádiometra s krivkou citlivosti  snímača čo najtesnejšie prispôsobenou krivke erytemálnej  spektrálnej účinnosti podľa CIE  ( obr. č. 1)
	Spôsob merania  erytemálne účinnej intenzity ožiarenia  (Eer ) UV žiaričom v spektrálnej  oblasti UVB (od 280 nm do 320 nm)a v oblasti UVA (od 320 nm do 400 nm) určuje STN EN  60335-2-27 Bezpečnosť elektrických  spotrebičov pre domácnosť a na podobné účely.  Časť 2: Osobitné požiadavky na elektrické spotrebiče s ultrafialovým a infračerveným žiarením určené na ošetrovanie pokožky.

Najvyšší prípustný čas jedného opaľovania nesmie viesť k prekročeniu limitov minimálnej erytemálnej dávky (Her ), ktoré sú uvedené v tabuľke č. 2 v závislosti od typu  pokožky.



               Obrázok č. 1 – Krivka spektrálnej erytemálnej účinnosti (akčná krivka CIE)

Opaľovacie zariadenie -  elektrický spotrebič vybavený UV žiaričmi, používaný v soláriu  na opaľovanie pokožky. Podľa vlnovej dĺžky a intenzity ožiarenia  sa tieto spotrebiče delia na štyri typy:
1. typ s oblasťou biologického  účinku UVA 320 – 400 nm s relatívne vysokou intenzitou  ožiarenia, použitie v soláriách je možné len pod dohľadom zaškolenej obsluhy,
2. typ s oblasťou biologického účinku UVA + UVB – 400 nm s relatívne vysokou intenzitou  ožiarenia v rozsahu 320 – 400 nm,
3. typ s oblasťou  biologického účinku UVA + UVB 280 – 400 nm s obmedzenou intenzitou ožiarenia,
4. typ s oblasťou biologického účinku UVB 280 – 320 nm,  môže sa používať len na základe odporúčania lekára.
Ultrafialový (UV) žiarič – zdroj vyžarujúci prevažne v UV oblasti, pričom prípadné viditeľné alebo infračervené žiarenie má len podružný význam.
Zdroj žiarenia – umelým zdrojom UV žiarenia v opaľovacích zariadeniach sú obyčajne žiarivky so špeciálnym  luminifórom alebo ortuťové výbojky  s filtrami nežiadúcich  zložiek žiarenia.
Erytemálne účinná intenzita ožiarenia – intenzita elektromagnetického žiarenia, ktoré sa dávkuje  v súlade so stanovenou funkciou  erytemálnej  spektrálnej účinnosti.
Fyzikálne  veličiny – použité fyzikálne veličiny sú uvedené v tabuľke č. 3

Tabuľka č. 3 
Fyzikálne veličiny

	Veličina
	Definícia
	Značka
	Jednotka

	Žiarivý tok
	výkon vysielaný, prenášaný alebo prijímaný žiarením

	
	W

	Vlnová dĺžka
	vzdialenosť v smere šírenia periodickej vlny medzi najbližšími dvoma bodmi a rovnakou fázou vlny

	

	
nm

	Ožiarenosť;
intenzita ožiarenia;
hustota žiarivého toku
	podiel žiarivého toku dopadajúceho na plošný element v danom bode a veľkosti tejto plochy
	
E
	
W/m2

	Dávka ožiarenia
	podiel žiarivej energie, ktorá dopadá na plošný element v danom bode a veľkosti tejto plochy

	
H
	
J/m2

	Pomerné spektrálne  rozloženie žiarenia;
relatívna spektrálna účinnosť
	pomerná hodnota, podiel spektrálnej účinnosti j-teho  pásma k maximálnej účinnosti
	
S
	
1

	Minimálna erytemálna dávka
	najmenšia dávka žiarenia, ktorá spôsobí práve viditeľné sčervenanie (erytém) pokožky, ostro rozoznateľné  od neožiarenej  pokožky. Dávka 1 MED  zodpovedá erytemálne váženému ožiareniu 250 J/m2
	
MED
	
J/m2

